Datum: 26.3.2021

Številka: 4300-2/2021/2

**DOKUMENTACIJA V ZVEZI Z ODDAJO JAVNEGA NAROČILA**

**-**

**RAZPISNA DOKUMENTACIJA**

**ZA ODDAJO JAVNEGA NAROČILA BLAGA**

**POSTOPKU NAROČILA MALE VREDNOSTI**

**s sklenitvijo okvirnega sporazuma**

**Predmet naročila: osebna varovalna oprema**

**VSEBINA:**

Razpisno dokumentacijo sestavljajo:

1. navodila ponudnikom za pripravo ponudbe,
2. obrazci za pripravo ponudbe,
3. vzorec pogodbe.

**NAVODILA PONUDNIKOM**

**ZA PRIPRAVO PONUDBE**

KAZALO

[1. povabilo zainteresiranim ponudnikom k sodelovanju 5](#_Toc67644474)

[2. OZNAKA IN PREDMET JAVNEGA NAROČILA 5](#_Toc67644475)

[3. POSTOPEK ODDAJE JAVNEGA NAROČILA 5](#_Toc67644476)

[4. NAČIN IZVAJANJA OKVIRNEGA SPORAZUMA 6](#_Toc67644477)

[4.1 ODPIRANJA KONKURENCE 6](#_Toc67644478)

[4.2 IZVAJANJE DOBAVE 6](#_Toc67644479)

[4.3 REKLAMACIJE 7](#_Toc67644480)

[5. ODDAJA IN JAVNO ODPIRANJE PONUDB 7](#_Toc67644481)

[5.1 ROK IN NAČIN PREDLOŽITVE PONUDBE 7](#_Toc67644482)

[5.2 ČAS IN KRAJ ODPIRANJA PONUDB 7](#_Toc67644483)

[6. TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO 8](#_Toc67644484)

[6.1 DOSTOP DO RAZPISNE DOKUMENTACIJE 8](#_Toc67644485)

[6.2 OBVESTILA IN POJASNILA V ZVEZI Z RAZPISNO DOKUMENTACIJO 8](#_Toc67644486)

[6.3 JEZIK JAVNEGA NAROČANJA 8](#_Toc67644487)

[7. PRAVNA PODLAGA 8](#_Toc67644488)

[8. gospodarski subjekt, ki lahko sodeluje v javnem naročilu 8](#_Toc67644489)

[8.1 SKUPNA PONUDBA (ponudba s partnerji) 9](#_Toc67644490)

[8.2 PONUDBA S PODIZVAJALCI 9](#_Toc67644491)

[8.2.1 Definicija podizvajalca 9](#_Toc67644492)

[8.2.2 Del javnega naročila, ki je lahko oddan v podizvajanje 9](#_Toc67644493)

[8.2.3 Dokumentacija, povezana s podizvajalci 9](#_Toc67644494)

[8.2.4 Neposredna plačila podizvajalcem 10](#_Toc67644495)

[8.2.5 Angažiranje podizvajalcev v času izvedbe pogodbe 11](#_Toc67644496)

[8.3 SKLICEVANJE NA ZMOGLJIVOSTI DRUGEGA GOSPODARSKEGA SUBJEKTA 11](#_Toc67644497)

[9. POGOJI ZA PRIZNANJE SPOSOBNOSTI IN RAZLOGI ZA IZKLJUČITEV 11](#_Toc67644498)

[9.1 UGOTAVLJANJE SPOSOBNOSTI ZA SODELOVANJE V POSTOPKU ODDAJE JAVNEGA NAROČILA IN DOKAZILA 11](#_Toc67644499)

[9.2 RAZLOGI ZA IZKLJUČITEV 12](#_Toc67644500)

[9.2.1 Gospodarski subjekti, za katere ne smejo obstajati razlogi za izključitev 14](#_Toc67644501)

[9.2.2 Popravni mehanizem 14](#_Toc67644502)

[9.3 POGOJI ZA SODELOVANJE 14](#_Toc67644503)

[9.3.1 Gospodarski subjekti, za katere so določeni pogoji 15](#_Toc67644504)

[9.4 DRUGI POGOJI 16](#_Toc67644505)

[10. merila 16](#_Toc67644506)

[11. ponudba 16](#_Toc67644507)

[11.1 PONUDBENA DOKUMENTACIJA 16](#_Toc67644508)

[11.2 VELJAVNOST PONUDBE 17](#_Toc67644509)

[11.3 PONUDBENA CENA 17](#_Toc67644510)

[11.4 RAČUNSKE NAPAKE 18](#_Toc67644511)

[11.5 ZAUPNOST 18](#_Toc67644512)

[11.6 DRUGA DOLOČILA ZA PRIPRAVO PONUDBE 18](#_Toc67644513)

[11.6.1 Stroški ponudbe 18](#_Toc67644514)

[11.6.2 Protikorupcijsko določilo 18](#_Toc67644515)

[12. ZAKLJUČEK POSTOPKA ODDAJE JAVNEGA NAROČILA 19](#_Toc67644516)

[12.1 USTAVITEV POSTOPKA 19](#_Toc67644517)

[12.2 ODLOČITEV O ODDAJI NAROČILA 19](#_Toc67644518)

[12.3 ZAVRNITEV VSEH PONUDB 19](#_Toc67644519)

[12.4 SPREMEMBA ODLOČITVE O ODDAJI NAROČILA 19](#_Toc67644520)

[12.5 ODSTOP OD IZVEDBE JAVNEGA NAROČILA 19](#_Toc67644521)

[13. pravno varstvo 20](#_Toc67644522)

[14. TEHNIČNE SPECIFIKACIJE 21](#_Toc67644523)

# povabilo zainteresiranim ponudnikom k sodelovanju

To naročilo izvaja **Dom starejših občanov Črnomelj, Ul. 21. oktobra 19c, 8340 Črnomelj** (v nadaljevanju: **naročnik**).

Naročnik vabi vse zainteresirane gospodarske subjekte - ponudnike, da predložijo ponudbo skladno z zahtevami iz te razpisne dokumentacije in objave na Portalu javnih naročil.

Zainteresirani ponudniki, ki izpolnjujejo vse naročnikove pogoje, pri njih niso prisotni razlogi za izključitev ponudbe ter izpolnjujejo vse tehnične zahteve naročnika, lahko **na elektronski** način oddajo svojo ponudbo v skladu z navodili, podanimi v tej razpisni dokumentaciji.

# OZNAKA IN PREDMET JAVNEGA NAROČILA

Oznaka: 4300-2/2021

Predmet javnega naročila je: **osebna varovalna oprema**

Naročilo je razdeljeno na sklope:

sklop 1: Rokavice nitril

sklop 2: Rokavice nitril podaljšane

sklop 3: Maske tip IIR

sklop 4: Maske FFP2 brez ventila

sklop 5: Maske FFP2 z izdišnim ventilom

sklop 6: Maske FFP3 brez ventila

sklop 7: Zaščitni plašč za obiskovalce

sklop 8: Zaščitni plašč

sklop 9: Zaščitni kombinezon

sklop 10: Zaščitni predpasnik

sklop 11: naglavno zaščitno pokrivalo

sklop 12: prevleka za obuvala

sklop 13: prevleka za obuvala do kolen

Predmet javnega naročila in zahteve naročnika so podrobneje opredeljeni v delu razpisne dokumentacije z naslovom »**Tehnične specifikacije**«.

# POSTOPEK ODDAJE JAVNEGA NAROČILA

Za oddajo predmetnega naročila se v skladu s 47. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) izvede postopek naročila male vrednosti.

Variantnih ponudb naročnik ne bo upošteval.

Naročilo se oddaja po sklopih.

Ponudnik lahko predloži ponudbo za posamezen sklop ali za več sklopov ali za vse sklope. V primeru, da ponudnik oddaja ponudbo za več sklopov, mora biti njegova ponudba predložena tako, da se lahko ocenjuje po razpisanih sklopih. Ponudnik mora ponuditi vse artikle navedene v predračunu za posamezni sklop.

Naročnik bo z vsemi ponudniki, ki bodo oddali dopustno ponudbo za posamezen sklop, sklenil okvirni sporazum za obdobje enega leta od podpisa okvirnega sporazuma, za sklop 1 - rokavice nitril pa predvidoma do 30.9.2021.

Naročnik bo najugodnejšega ponudnika izbral na podlagi meril, določenih v tej razpisni dokumentaciji.

# NAČIN IZVAJANJA OKVIRNEGA SPORAZUMA

## ODPIRANJA KONKURENCE

V času trajanja okvirnega sporazuma bo naročnik odpiral konkurenco takrat, ko bo določeno osebno varovalno opremo potreboval, predvidoma enkrat na mesec. Ob vsakokratnem odpiranju konkurence bo naročnik opredelil tudi potrebno količino. Naročnik si pridržuje pravico, da bo odpiral konkurenco med ponudniki tudi v drugačnih obdobjih, kot je predvideno. Ponudbene cene so fiksne 30 dni od odpiranja konkurence. Naročnik lahko odpira konkurenco za en sklop, več sklopov ali za vse sklope naenkrat.

Okvirni sporazum se bo pričel izvajati takoj po pravnomočno zaključenem postopku oddaje javnega naročila in podpisu okvirnih sporazumov. Ponudbene cene, dane v ponudbi, morajo biti fiksne 30 dni od oddaje ponudbe. Fiksnost ponudbenih cen 30 dni je obvezujoče tudi za tiste ponudnike, ki v posameznem odpiranju konkurence niso bili najugodnejši ponudniki in bodo v primeru poziva naročnika morali dostaviti blago po danih cenah, v kolikor izbrani ponudnik ne bi mogel pravočasno zagotoviti dobave.

V kolikor bo naročnik potreboval določeno osebno varovalno opremo v roku 30 dni od podpisa okvirnega sporazuma, bo izbral najugodnejšega ponudnika na podlagi cen oddanih na ta javni razpis. Ocenjena količina za prvo naročilo je 1/6 razpisane količine.

Naročnik bo ob odpiranju konkurence opredelil:

* potrebno količino artiklov in
* dobavni rok.

Način odpiranja konkurence:

* naročnik bo pisno povabil vse dobavitelje, s katerimi bo imel sklenjen okvirni sporazum za posamezen sklop, k predložitvi cen;
* naročnik bo v povabilu določil rok, do katerega bodo morali dobavitelji oddati ponudbe;
* ponudbe bodo dobavitelji oddali na način, kot ga bo naročnik določil v povabilu k oddaji ponudb;
* odpiranje ponudb ni javno, zapisnik o odpiranju ponudb bo ponudniki prejeli preko e-pošte;
* v fazi odpiranja konkurence lahko naročnik zahteva vzorce ponujenih artiklov, ki jih bo ponudnik dostavil v roku določenem za oddajo ponudbe;
* vsi zahtevani vzorci morajo biti v originalni embalaži in za naročnika brezplačni;
* naročnik bo uporabil merilo ekonomsko najugodnejša ponudba, kjer bo ponudbena cena sklopa z DDV edino merilo;
* naročnik bo odločitev o oddaji naročila objavil na portalu javnih naročil;
* najugodnejšemu ponudniku za posamezni sklop bo naročnik izdal naročilnico za enkratno dobavo.

V kolikor bo naročnik sklenil okvirni sporazum samo z enim ponudnikom, si pridržuje pravico, da naročila ne odda edinemu ponudniku, v kolikor pridobi na prostem trgu konkurenčnejšo ponudbo.

Ravno tako si naročnik pridržuje pravico, da pozove izbranega ponudnika k priznanju dodatnega popusta, v kolikor naročnik lahko pridobi nižjo ponudbo na prostem trgu. Če se izbrani ponudnik ne odloči za priznanje dodatnega popusta, lahko naročnik nabavi blago na prostem trgu.

## IZVAJANJE DOBAVE

Vse naročene artikle bo moral dobavitelj brez dodatnih stroškov za naročnika dostaviti na naslov naročnika, v skladišče naročnika razloženo.

Dobavitelj bo moral dostaviti celotno naročeno količino hkrati. Delna dobava je možna samo izjemoma po predhodnem dogovoru z naročnikom.

Ob vsaki dobavi mora dobavitelj predložiti tudi dobavnico v papirnati obliki.

Če ima artikel rok uporabnosti, mora biti le ta na dan dobave daljši od 2/3 celotnega roka uporabnosti. Izjemoma lahko dobavitelj dostavi artikle z krajšim rokom uporabnosti izključno na podlagi predhodnega dogovora z naročnikom.

## REKLAMACIJE

Naročnik je dolžan vse napake in pomanjkljivosti , ki jih bo odkril ob dobavi, sporočiti dobavitelju pisno po elektronski pošti. Reklamacijski rok je 8 dni od prejema blaga. Dobavitelj je dolžan napake in pomanjkljivosti odpraviti najkasneje v roku treh (3) delovnih dni od prejema obvestila o reklamaciji.

# ODDAJA IN JAVNO ODPIRANJE PONUDB

## ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu <https://ejn.gov.si>, v skladu s točko 3 dokumenta Navodila za uporabo informacijskega sistema e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu <https://ejn.gov.si>.

Ponudnik se mora pred oddajo ponudbe registrirati na spletnem naslovu <https://ejn.gov.si>, v skladu z Navodili za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si> **najkasneje do**       */datumski rok za predložitev ponudb/* **do**       **ure**. Za oddano ponudbo se šteje ponudba, ki je v sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je na naslednji povezavi: /*naročnik vnese ali skopira spletni naslov, preko katerega bodo ponudniki na elektronski način oddali ponudbo/.*

## ČAS IN KRAJ ODPIRANJA PONUDB

Odpiranje ponudb bo potekalo avtomatično v sistemu e-JN dne **7. 4. 2021** in se bo začelo **ob 11.31 uri** na spletnem naslovu <https://ejn.gov.si>.

Odpiranje poteka tako, da sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

# TEMELJNA PRAVILA ZA DOSTOP, OBVESTILA IN POJASNILA V ZVEZI Z RAZPISNO DOKUMENTACIJO

## DOSTOP DO RAZPISNE DOKUMENTACIJE

Razpisno dokumentacijo lahko ponudniki dobijo na portalu javnih naročil in na spletni strani naročnika, na naslovu <http://www.domcrnomelj.si/sl/javna_narocila/> .

Odkupnine za razpisno dokumentacijo ni.

## OBVESTILA IN POJASNILA V ZVEZI Z RAZPISNO DOKUMENTACIJO

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do vključno **1.4.2021 do 11.30 ure**

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

## JEZIK JAVNEGA NAROČANJA

Na podlagi 36. člena ZJN-3 postopek javnega naročanja poteka v slovenskem jeziku. Če naročnik ob pregledovanju in ocenjevanju ponudb meni, da je treba del ponudbe, ki ni predložena v slovenskem jeziku, prevesti, lahko od ponudnika zahteva, da mu na lastne stroške priskrbi prevod po sodnem tolmaču ter mu za to določi ustrezen rok, praviloma tri delovne dni.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

# gospodarski subjekt, ki lahko sodeluje v javnem naročilu

Na podlagi definicije šestega točke prvega odstavka 2. člena ZJN-3 »gospodarski subjekt« pomeni katerokoli fizično ali pravno osebo ali skupino teh oseb, vključno z vsakim začasnim združenjem podjetij, ki na trgu ali v postopkih javnega naročanja ponuja izvedbo gradenj, dobavo blaga ali izvedbo storitev.

Na podlagi sedme točke prvega odstavka 2. člena ZJN-3 »ponudnik« pomeni gospodarski subjekt, ki je predložil ponudbo.

Ponudnik je lahko katerakoli pravna ali fizična oseba, ki izpolnjuje vse naročnikove zahteve iz te razpisne dokumentacije.

## SKUPNA PONUDBA (ponudba s partnerji)

Na podlagi tretjega odstavka 10. člena ZJN-3 lahko v postopku javnega naročanja sodelujejo tudi skupine gospodarskih subjektov, vključno z začasnimi združenji. Skupinam gospodarskih subjektov ni treba prevzeti kakršnekoli pravne oblike. Vsi ponudniki (partnerji skupne ponudbe) naročniku odgovarjajo solidarno.

Ponudbo podpisuje nosilec posla, ki je tudi podpisnik pogodbe in glavni kontakt z naročnikom, v kolikor ni že v naprej dogovorjeno drugače. Nosilec posla prevzame nasproti naročniku poroštvo za delo ostalih partnerjev in/ali podizvajalcev po pravilih Obligacijskega zakonika. Naročnik uveljavlja zahtevo po odpravi morebitne slabe izvedbe ali odprave napak zoper nosilca posla.

Naročnik dopušča možnost, da se skupna ponudba po oddaji ponudbe ali po sklenitvi pogodbe spremeni na način, da kakšen od partnerjev v skupni ponudbi več ne sodeluje, če se to zgodi zaradi objektivnih razlogov, ki niso v sferi ostalih članov skupne ponudbe. V takšnem primeru preostali partnerji v skupni ponudbi prevzamejo del obveznosti, ki bi jih sicer moral izvesti član, ki v skupni ponudbi ne sodeluje več. V kolikor je skupina ponudnikov kakšnega od pogojev za priznanje sposobnosti izpolnila s pomočjo partnerja, ki v skupni ponudbi ne sodeluje več, morajo preostali ponudniki v izvedbo javnega naročila uvesti podizvajalca/ce, ki takšne pogoje v celoti izpolnjuje/jo ter javno naročilo dokončati s takšnim podizvajalcem.

## PONUDBA S PODIZVAJALCI

### Definicija podizvajalca

V skladu z definicijo prvega odstavka 94. člena ZJN-3 je podizvajalec gospodarski subjekt, ki je pravna ali fizična oseba in za ponudnika, s katerim je naročnik sklenil pogodbo o izvedbi javnega naročila, dobavlja blago ali izvaja storitev oziroma gradnjo, ki je neposredno povezana s predmetom javnega naročila.

### Del javnega naročila, ki je lahko oddan v podizvajanje

Ponudnik lahko del javnega naročila odda v podizvajanje, vendar v podizvajanje ne sme oddati celotnega javnega naročila (to zahtevo naročnika kot ustrezno dodatno potrjuje tudi tolmačenje Direktorata za javno naročanje št. 430-77/2016/7 z dne 30.3.2016).

### Dokumentacija, povezana s podizvajalci

Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje;
* navesti kontaktne podatke in zakonite zastopnike predlaganih podizvajalcev (obrazec Priloga št. 2);
* ponudbi priložiti zahtevo podizvajalca za neposredno plačilo, če podizvajalec to zahteva;
* navesti vse ostale podatke, zahtevane z obrazcema Priloga št. 3A in 3B;
* naložiti izpolnjen obrazec ESPD za vsakega podizvajalca v skladu z 79. členom ZJN-3;
* naložiti vso ostalo s to razpisno dokumentacijo zahtevano dokumentacijo, ki potrjuje usposobljenost podizvajalca.

Če bo izvajalec nove podizvajalce priglasil v fazi izvedbe pogodbe, mora najkasneje v petih (5) dneh po anganžiranju novega podizvajalca:

* navesti firmo/ime in sedež/naslov novega podizvajalca ter del javnega naročila, ki ga namerava oddati v podizvajanje temu podizvajalcu;
* navesti kontaktne podatke in zakonite zastopnike novo predlaganega podizvajalca;
* predložiti izpolnjen ESPD obrazec novo predlaganega podizvajalca v skladu z 79. členom ZJN-3 ali dokazila o neobstoju razlogov za izključitev ter izpolnjevanju pogojev;
* predložiti zahtevo podizvajalca za neposredno plačilo, če podizvajalec to zahteva;
* predloži vso ostalo s to razpisno dokumentacijo zahtevano dokumentacijo, ki potrjuje usposobljenost novega podizvajalca.

Glavni izvajalec mora med izvajanjem javnega naročila v skladu s tretjim odstavkom 94. člena ZJN-3 obvestiti o morebitnih spremembah informacij o podizvajalcih in poslati informacije o novi podizvajalcih, ki jih namerava naknadno vključiti v izvajanje gradenj, in sicer najkasneje v petih (5) dneh po spremembi.

Naročnik bo zavrnil vsakega naknadno nominiranega podizvajalca:

* če zanj obstajajo razlogi za izključitev, kot so navedeni v razpisni dokumentaciji,
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev, ki jih je naročnik določil za podizvajalce.

Naročnik bo o sprejemu ali o morebitni zavrnitvi novega podizvajalca obvestil glavnega izvajalca najpozneje v desetih (10) dneh od prejema predloga.

Izvajalec pogodbenih delne sme izvajati del s pdizvajalcem, ki je bil priglašen po roku za oddajo ponudb in ki še ni bil potrjen s strani naročnika.

Izbrani ponudnik v razmerju do naročnika v celoti odgovarja za izvedbo naročila.

### Neposredna plačila podizvajalcem

Naročnik ponudnike/izvajalce in podizvajalce obvešča, da neposredno plačilo podizvajalcem na podlagi ZJN-3 ni več obvezno, zaradi česar lahko do neposrednega plačila podizvajalcem pride samo v primeru, da podizvajalec to zahteva, pri čemer je lahko ta zahteva podana zgolj ob oddaji ponudbe glavnemu izvajalcu, ki mora zahtevo posredovati naročniku ob prvi priglasitvi podizvajalca.

Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* Glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu;
* Podizvajalec predloži soglasje, na podlagi katerega naročnik namesto ponudnika poravna podizvajalčevo terjatev do ponudnika;
* glavni izvajalec svojemu računu ali situaciji priloži račun ali situacijo podizvajalca, ki ga je predhodno potrdi;
* glavni izvajalec svojemu e-računu priloži specifikacijo prejemnikov plačil.

Če se neposredno plačilo podizvajalcem ne bo izvajalo, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo vseh podizvajalcev, ki ne bodo neposredno plačani s strani naročnika, da je podizvajalec, ki ni bil neposredno plačan, prejel plačilo za izvedena dela ali storitve oziroma dobavljeno blago, neposredno povezano s predmetom javnega naročila. Če glavni izvajalec ne ravna z navedeno zahtevo, je naročnik na podlagi sedmega odstavka 94. člena ZJN-3 dolžan Državni revizijski komisiji podati predlog za uvedbo postopka o prekršku iz 2. točke prvega odstavka 112. člena ZJN-3.

### Angažiranje podizvajalcev v času izvedbe pogodbe

V primeru morebitne zamenjave podizvajalcev mora izvajalec v roku, ki je naveden v točki 8.2.3, predložiti naročniku v potrditev nov seznam podizvajalcev, vključno z vso z tem javnim naročilom povezano dokumentacijo, ki potrjuje usposobljenost novega podizvajalca. Novega podizvajalca, v kolikor izpolnjuje vse pogoje in zanj ne obstajajo razlogi za izključitev, naročnik potrdi s soglasjem. Izvajalec pogodbenih del ne sme izvajati s podizvajalcem, ki je bil priglašen po roku za oddajo ponudb in ki še ni bil potrjen s strani naročnika.

Naročnik si pridržuje pravico, da kadarkoli preveri, delavci katerega podizvajalca opravljajo delo, vendar je to zgolj pravica in ne dolžnost naročnika. Vsi delavci so naročniku dolžni dati verodostojne podatke.

## SKLICEVANJE NA ZMOGLJIVOSTI DRUGEGA GOSPODARSKEGA SUBJEKTA

Ponudnik v skladu z 81. členom ZJN-3 lahko glede pogojev v zvezi z ekonomskim ali finančnim položajem ter tehnično in strokovno sposobnostjo uporabi zmogljivosti drugih gospodarskih subjektov, ne glede na pravno razmerje med njim in temi subjekti.

V primeru uporabe zmogljivosti drugih gospodarskih subjektov mora ponudnik že ob oddaji elektronske ponudbe v sistem e-JN v razdelek »Druge priloge« naložiti ustrezna dokazila, da bo imel na voljo potrebna sredstva za izvedbo javnega naročila, npr. dogovor o medsebojnem sodelovanju ali pogodbo o sodelovanju ali dogovor o zagotavljanju sredstev ali podobno.

Naročnik zahteva, da kadar se ponudnik v zvezi z ekonomskim in finančnim položajem sklicuje na zmogljivosti drugih gospodarskih subjektov, da so vsi subjekti solidarno odgovorni za izvedbo javnega naročila. V tem primeru ponudnik sklene s temi subjekti ustrezen dogovor, ki bo to odgovornost jasno izkazoval.

# POGOJI ZA PRIZNANJE SPOSOBNOSTI IN RAZLOGI ZA IZKLJUČITEV

## UGOTAVLJANJE SPOSOBNOSTI ZA SODELOVANJE V POSTOPKU ODDAJE JAVNEGA NAROČILA IN DOKAZILA

Gospodarski subjekt mora izpolnjevati vse v tej točki navedene pogoje.

Ponudnik mora biti sposoben in usposobljen izvesti predmetno javno naročilo (podrobnosti tehničnih pogojev so razvidne v tehničnih specifikacijah) po veljavnih standardih, tehničnih predpisih in zakonodaji ter v okviru zahtevanega dobavnega roka.

Pod pojem gospodarski subjekt sodijo:

* ponudnik,
* vsi partnerji v skupni ponudbi,
* vsi podizvajalci in
* če ponudnik v skladu z 81. členom ZJN-3 uporablja zmogljivosti drugih subjektov, vsi drugi subjekti, katerih zmogljivosti uporablja ponudnik.

Naročnik bo iz sodelovanja v postopku javnega naročanja izključil gospodarski subjekt, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da zanj obstaja katerikoli od razlogov za izključitev.

Naročnik opozarja, da lahko v skladu s šesto (6) točko 75. člena ZJN-3 iz sodelovanja v postopku predmetnega javnega naročila izključi gospodarski subjekt v primerih iz č), d), g) in h) točke tega odstavka, ne glede na to, ali je takšno izključitev predvidel v razpisni dokumentaciji.

## RAZLOGI ZA IZKLJUČITEV

|  |  |  |
| --- | --- | --- |
| Zap. št. | Pravna podlaga | Razlog za izključitev in dokazilo za ugotavljanje sposobnosti |
| 1 | prvi odstavek 75. člena ZJN-3 | Če je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, izrečena pravnomočna sodba za dejanje, ki ima elemente kaznivih dejanj iz prvega odstavka 75. člena ZJN-3.  V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razloga za izključitev.  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte, ki sodelujejo v ponudbi.  in   * soglasje pravne osebe za pridobitev osebnih podatkov (priloga št. 6A) * soglasje fizične osebe za pridobitev osebnih podatkov za vse fizične osebe, ki so članice upravnega, vodstvenega ali nadzornega organa vključno z vsemi osebami, ki imajo pooblastila za zastopanje, odločanje ali nadzor v tej pravni osebi (Priloga št. 6B).   Naročnik bo, v kolikor se bo pojavil dvom o resničnosti ponudnikove izjave, pred oddajo javnega naročila, za gospodarski subjekt, kateremu se je odločil oddati predmetno naročilo, preveril podatke v uradni evidenci.  **V kolikor gospodarski subjekt nima sedeža v Republiki Sloveniji ali fizična oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni državljan Republike Slovenije, mora gospodarski subjekt** **namesto pooblastila priložiti potrdilo o nekaznovanosti s strani tujega ministrstva za pravosodje ali drugega organa, ki izdaja tovrstna potrdila.**  Če država, v kateri ima tuji gospodarski subjekt prijavljen svoj sedež oz. če tuja država katere državljan je član upravnega, vodstvenega ali nadzornega organa gospodarskega subjekta, ne izdaja navedenih dokazil, gospodarski subjekt namesto dokazil predloži zapriseženo izjavo prič ali zapriseženo izjavo predhodno navedenih oseb ponudnika. |
| 2 | drugi odstavek 75. člena ZJN-3 | Če gospodarski subjekt na dan oddaje ponudbe ne izpolnjuje obveznih dajatev ali drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednosti teh neplačanih zapadlih obveznosti na dan oddaje ponudbe ali prijave ne znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte, ki sodelujejo v ponudbi.  Naročnik bo, v kolikor se bo pojavil dvom o resničnosti ponudnikove izjave, pred oddajo javnega naročila, za gospodarski subjekt, kateremu se je odločil oddati predmetno naročilo, preveril podatke v uradni evidenci.  Za gospodarske subjekte, ki nimajo sedeža v Republiki Sloveniji: poleg Izjave gospodarskega subjekta še ustrezna dokazila, iz katerih bo nedvoumno razvidno, da gospodarski subjekt izpolnjuje navedeni pogoj v skladu s predpisi države, kjer ima svoj sedež in sicer v razumnem roku, ki ga bo v fazi preverjanja lastnih izjav postavil naročnik. Če država, v kateri ima tuji ponudnik prijavljen svoj sedež, ne izdaja zgoraj navedenih dokazil, ponudnik namesto dokazil predloži zapriseženo izjavo prič ali zapriseženo izjavo zakonitega zastopnika ponudnika. |
| 3 | a) točka četrtega odstavka 75. člena ZJN-3 | Če je gospodarski subjekt na dan, ko poteče rok za oddajo ponudb izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte, ki sodelujejo v ponudbi. |
| 4 | b) točka četrtega odstavka 75. člena ZJN-3 | Če je bila gospodarskemu subjektu v zadnjih treh letih pred potekom roka za oddajo ponudb ali prijav s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte, ki sodelujejo v ponudbi.  Naročnik bo, v kolikor se bo pojavil dvom o resničnosti ponudnikove izjave, pred oddajo javnega naročila, za gospodarski subjekt, kateremu se je odločil oddati predmetno naročilo, preveril podatke v uradni evidenci. |

### Gospodarski subjekti, za katere ne smejo obstajati razlogi za izključitev

Neobstoj razlogov za izključitev morajo izkazati naslednji gospodarski subjekti:

* ponudnik,
* vsi partnerji v skupni ponudbi,
* vsi podizvajalci in
* če ponudnik v skladu z 81. členom ZJN-3 uporablja zmogljivosti drugih subjektov, vsi drugi subjekti, katerih zmogljivosti uporablja ponudnik.

Vsi navedeni gospodarski subjekti morajo oddati dokazila, ki so zahtevana v zgornji tabeli oziroma to v njihovem imenu izvede ponudnik.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja za subjekt glede na storjena ali neizvedena dejanja v enem od položajev iz točk 1, 2, 3 ali 4 iz zgornje tabele.

Podizvajalci, ki bodo v javno naročilo vključeni po sklenitvi pogodbe med naročnikom in ponudnikom, morajo dokazila o neobstoju razlogov za izključitev v fizični obliki predložiti ob nominaciji, pred pričetkom izvedbe del. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja.

### Popravni mehanizem

Naročnik si pridržuje pravico, da na podlagi devetega odstavka 75. člena ZJN-3 oceni, da dokazi, ki jih je v ponudbi predložil gospodarski subjekt v okviru instituta popravnega mehanizma, zadoščajo, da se gospodarskega subjekta ne izključi iz postopka javnega naročanja. Navedeno je naročnikova pravica in ne dolžnost.

Primeri dokazil in ukrepov so navedeni v devetem odstavku 75. člena ZJN-3. Ocena je skladno z ZJN-3 prepuščena naročniku.

## POGOJI ZA SODELOVANJE

Naročnik določa pogoje za sodelovanje, ki so navedeni v tej točki razpisne dokumentacije.

|  |  |  |
| --- | --- | --- |
| **Zap. št.** | **Pravna podlaga** | **Pogoj za sodelovanje in dokazilo o izpolnjevanju pogoja** |
| **A** |  | **Ustreznost za opravljanje poklicne dejavnosti** |
| **A1** | prvi odstavek 76. člena ZJN-3 | Gospodarski subjekt mora biti registriran za opravljanje dejavnosti, ki je predmet javnega naročila.  Gospodarski subjekt mora biti vpisan na seznam poslovnih subjektov ali specializiranih prodajaln, ki opravljajo promet z medicinskimi pripomočki pri Javni agenciji za zdravila in medicinske pripomočke oziroma v register poslovnih subjektov, ki opravljajo promet z medicinskimi pripomočki v skladu z zakonodajo države, v kateri ima gospodarski subjekt svoj sedež (v kolikor se to v skladu z zakonodajo države, v kateri ima svoj sedež, zahteva).  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte v ponudbi.  **Naročnik bo, v kolikor se bo pojavil dvom o resničnosti ponudnike izjave, pred oddajo javnega naročila, od gospodarskega subjekta, kateremu se je odločil oddati predmetno naročilo**, zahteval predložitev pooblastila za pridobitev podatkov iz uradne evidence  **Pogoj morajo izpolniti naslednji gospodarski subjekti:**   * ponudnik, * vsi partnerji v skupni ponudbi |
| **B** |  | **Ekonomska in finančna sposobnost** |
| **B1** | peti odstavek 76.člena ZJN-3 | Ponudnik v zadnjih šestih (6) mesecih pred rokom za oddajo ponudb ni imel nobenega odprtega poslovnega računa blokiranega več kot 30 zaporednih dni.  DOKAZILO:  Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte v ponudbi. |
| **C** |  | **Tehnična in strokovna sposobnost** |
| **C1** | Deseti odstavek 76. člena ZJN-3 | Ponudnik, ki namerava oddati del javnega naročila v podizvajanje, mora navesti delež javnega naročila, ki ga namerava oddati v podizvajanje.  Ponudnik v podizvajanje ne sme oddati celotnega javnega naročila (podizvajelec/i ne sme/jo izvesti 100% del).  DOKAZILO:  Izjava ponudnika o nastopanju s podizvajalci (Priloga št. 3A)  Izjava podizvajalca o neposrednih plačilih (Priloga 3B) |

### Gospodarski subjekti, za katere so določeni pogoji

Iz zgornje tabele je razvidno, za katere gospodarske subjekte veljajo posamezni pogoji.

Podizvajalci, ki bodo v javno naročilo vključeni po sklenitvi pogodbe z glavnim izvajalcem ali s skupino izvajalcev, morajo predložiti dokazila, ki so določena v zgornji tabeli ob nominaciji, pred pričetkom izvedbe del. **Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja.**

## DRUGI POGOJI

Gospodarski subjekt potrjuje, da ni povezan s funkcionarjem in po njegovem vedenju ni povezan z družinskim članom funkcionarja na način, določen v prvem odstavku 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20; v nadaljnjem besedilu ZIntPK).

DOKAZILO:

Izpolnjen obrazec »**Izjava gospodarskega subjekta**« (Priloga št. 4) za vse gospodarske subjekte v ponudbi (dokazilo predložijo: ponudnik, soponudniki pri skupni ponudbi, podizvajalci in gospodarski subjekti, katerih zmogljivosti namerava uporabiti ponudnik v skladu z 81. členom ZJN-3).

# merila

Merilo za izbor najugodnejšega ponudnika je ekonomsko najugodnejša ponudba določena na podlagi **najnižje ponudbene cene** za vso količino iz ponudbenega predračuna z DDV.

# ponudba

## PONUDBENA DOKUMENTACIJA

**Ponudbeno dokumentacijo sestavljajo naslednji dokumenti:**

(naročnik ponudnikom priporoča, da z izpolnitvijo 3. stolpca spodnje tabele dodatno preverijo ali so k ponudbi predložili zahtevane obrazce, priloge, dokumente)

|  |  |  |
| --- | --- | --- |
| **Zap. št.** | **DOKUMENTACIJA** | **Predloženo**  **(da/ne)** |

|  |  |  |
| --- | --- | --- |
| Razdelek v sistemu e-JN  <https://ejn.gov.si/eJN2> | **»PREDRAČUN«** |  |
| 1 | **Povzetek predračuna** (Priloga št. 1A). |  |

|  |  |  |
| --- | --- | --- |
| Razdelek v sistemu e-JN  [https://ejn.gov.si/eJN](https://ejn.gov.si/eJN2) | **»Druge priloge«** |  |
| 1 | **Predračun** (Priloga št. 1B). |  |
| 2 | **Podatki o ponudniku in drugih gospodarskih subjektih** (Priloga št. 2). |  |
| 3 | **Izjava ponudnika o nastopanju s podizvajalci** (Priloga št. 3A) |  |
| 4 | **Izjava podizvajalca o neposrednih plačilih in soglasje o poravnavi podizvajalčeve terjatve do glavnega izvajalca s strani naročnika** (Priloga št. 3B). |  |
| 5 | **Izjava gospodarskega subjekta** (Priloga št. 4) |  |
| 6 | **Soglasje pravne osebe za pridobitev osebnih podatkov** (Priloga št. 6A). |  |
| 7 | **Soglasje fizične osebe za pridobitev osebnih podatkov** (Priloga št. 6B). |  |
| 8 | **Izjava o strinjanju z razpisnimi pogoji in o resničnosti podatkov, navedenih v ponudbi** (Priloga št. 7). |  |
| 9 | **izjava EU o skladnosti** v slovenskem jeziku ali izjava ponudnika, da ponujeno blago ustreza zahtevam naročnika  in  **prospekt ali slika** iz katere bo razvidno izpolnjevanje zahtev |  |
| 10 | **Izjava o udeležbi fizičnih in pravnih oseb v lastništvu ponudnika** (Priloga št. 8). |  |

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo.

Ponudnik odda vse obrazce in dokazila tudi za morebitne vključene partnerje, podizvajalce in druge gospodarske subjekte, na katerih zmogljivosti se sklicuje ponudnik, kateri morajo svoje izjave in obrazce ustrezno podpisati in žigosati.

**Izjavo o udeležbi fizičnih in pravnih oseb v lastništvu lahko ponudnik predloži ob oddaji ponudbe ali ob podpisu okvirnega sporazuma.**

Ponudnik svojo ponudbo pripravi na obrazcih za pripravo ponudbe v skladu s temi navodili. Ponudnik v obrazcih izpolni vse zahtevane oz. manjkajoče podatke. Vsebine obrazcev, pripravljenih s strani naročnika, **ni dovoljeno spreminjati,** razen na mestih, kjer je to izrecno dovoljeno.

Morebitni popravki morajo biti opremljeni z žigom in podpisom zakonitega zastopnika ponudnika ali z njegove strani pooblaščene osebe (ob popravku).

## VELJAVNOST PONUDBE

Ponudba mora veljati do 30 dni od datuma določenega za odpiranje ponudb.

V kolikor odločitev o oddaji predmetnega javnega naročila ni pravnomočna do zgoraj navedenega roka, bo naročnik ponudnike pozval k podaljšanju veljavnosti ponudbe.

## PONUDBENA CENA

Cena v ponudbi mora biti izražena v evrih (EUR). Ponujena cena brez DDV mora zajemati vse popuste in stroške v zvezi z izvedbo naročila, DDV se obračuna in plača v skladu z vsakokrat veljavno zakonodajo.

in morajo vključevati vse stroške, ki jih bo imel ponudnik z izpolnitvijo predmetnega naročila, davke in popust.

Ponudnik mora v obrazcu **»Predračun«** izpolniti vse postavke. Cena na enoto mere je lahko ponujena na največ štiri decimalna mesta, vse ostale postavke pa največ na dve decimalni mesti.

V kolikor ponudnik vpiše ceno nič (0) EUR, se šteje, da ponuja postavko brezplačno.

Ponudnik ne sme spreminjati vsebine predračuna.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

## RAČUNSKE NAPAKE

Naročnik bo odkrite računske napake odpravil v skladu z določili sedmega odstavka 89. člena ZJN-3.

Vse napake, do katerih bo prišlo zaradi nepravilne vnaprej določene matematične operacije s strani naročnika, bo naročnik obravnaval kot računske napake, katere bo naročnik ob pisnem soglasju ponudnika popravil tako, da ob upoštevanju cen na enoto brez DDV v računsko napačnih postavkah in količin, ki jih ponudi ponudnik, izračunal vrednost ponudbe z upoštevanjem pravilne matematične operacije ter pri tem upošteval določila 89. člena ZJN-3.

Morebitno napačno zapisano stopnjo DDV bo naročnik obravnaval kot računsko napako in jo bo ob pisnem soglasju ponudnika popravil v pravilno.

Vse napake v formulah in/ali seštevkih v ponudbenem predračunu, ki jih bo zagrešil naročnik ali ponudnik, ne glede na to ali ima njihova odprava za posledico spremembo v vrednosti ponudbe, vsa branja števila kot besedilo in zapise izračuna v polje, ki ni všteto v vsoto, bo naročnik obravnaval kot računsko napako in bo takšno napako ob pisnem soglasju ponudnika popravil v pravilno, če bodo izpolnjeni pogoji iz 89. člena ZJN-3.

## ZAUPNOST

Ponudniki morajo vse dokumente v ponudbi, za katere menijo, da predstavljajo poslovno skrivnost, najkasneje ob oddaji ponudbe, označiti z oznako »ZAUPNO« ali »POSLOVNA SKRIVNOST« in sicer v zgornjem desnem kotu vsake posamezne strani ali na drug, jasno viden način. Če naj bi bil zaupen samo določen podatek, mora biti ta del podčrtan.

Med zaupne dokumente ali poslovno skrivnost ne sodijo podatki, ki so v skladu z določbo drugega odstavka 35. člena ZJN-3 javni. To so specifikacija ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru meril.

Dokumenti, ki jih bo ponudnik upravičeno in ne v nasprotju z zgornjim odstavkom, označil kot zaupna ali kot poslovno skrivnost, bodo uporabljeni samo za namene tega javnega naročila in ne bodo dostopni nikomur izven kroga oseb, ki bodo vključene v postopek oddaje tega javnega naročila.

Vsi dokumenti v zvezi z oddajo javnega naročila so po pravnomočnosti odločitve o oddaji javnega javi, če ne vsebujejo poslovnih skrivnosti, tajnih in osebnih podatkov. Pred tem datumom se določbe zakona, ki ureja dostop do informacij javnega značaja, ne uporabljajo.

## DRUGA DOLOČILA ZA PRIPRAVO PONUDBE

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

# ZAKLJUČEK POSTOPKA ODDAJE JAVNEGA NAROČILA

## USTAVITEV POSTOPKA

Naročnik lahko kadarkoli pred potekom roka za oddajo ponudb ustavi postopek javnega naročila in sicer na način, da v skladu s 60. členom ZJN-3 objavi obvestilo o dodatnih informacijah, informacijah o nedokončanem postopku ali popravku, s čimer na podlagi 90. člena ZJN-3 ustavi postopek javnega naročila.

## ODLOČITEV O ODDAJI NAROČILA

Naročnik bo Podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

Odločitev bo praviloma vsebovala:

* razloge za zavrnitev ponudbe vsakega neuspešnega ponudnika, ki ni bil izbran;
* značilnosti in prednosti izbrane ponudbe ter ime uspešnega ponudnika.

## ZAVRNITEV VSEH PONUDB

Naročnik lahko na podlagi petega odstavka 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. V takšnem primeru mora o razlogih za takšno odločitev in ali bo začel nov postopek obvestiti vse ponudnike, ki so oddali ponudbo. Naročnik mora navedeno odločitev objaviti na portalu javnih naročil, in, če je to glede na vrednost ali predhodne objave primerno, v Uradnem listu Evropske unije. Kadar naročnik zavrne vse ponudbe, lahko izvede za isti predmet nov postopek javnega naročila le, če so se bistveno spremenile okoliščine, zaradi katerih je zavrnil vse ponudbe.

## SPREMEMBA ODLOČITVE O ODDAJI NAROČILA

Naročnik lahko do pravnomočnosti odločitve o oddaji javnega naročila z namenom odprave nezakonitosti po predhodni ugotovitvi utemeljenosti svojo odločitev na lastno pobudo spremeni in sprejme novo odločitev, s katero nadomesti prejšnjo in sicer na podlagi šestega odstavka 90. člena ZJN-3.

## ODSTOP OD IZVEDBE JAVNEGA NAROČILA

Po pravnomočnosti odločitve o oddaji javnega naročila lahko naročnik na podlagi osmega odstavka 90. člena ZJN-3 do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča.

Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti vse ponudnike.

V takšnem primeru ponudniki niso upravičeni do povračila kakršnekoli škode ali do plačila drugih finančnih kompenzacij.

# pravno varstvo

Zahtevek za revizijo, ki se nanaša na vsebino objave in/ali razpisno dokumentacijo, se, razen v primeru iz četrtega odstavka 25. člena Zakona o pravnem varstvu v postopkih javnega naročanja (Uradni list RS, št. 43/11, s spremembami; v nadaljevanju: ZPVPJN), lahko vloži v desetih (10) delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz razpisne dokumentacije ali predhodno objavljenega obvestila o naročilu, vendar ne po roku za oddajo ponudb.

Zahtevka za revizijo iz prejšnjega odstavka ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Če v skladu s tretjim odstavkom 16. člena ZPVPJN oseba, ki je vložila zahtevek za revizijo, naročnika predhodno ni opozorila na očitano kršitev, ali tega ni storil drug morebitni ponudnik, s čimer je bila oseba seznanjena preko portala javnih naročil ali bi lahko bila seznanjena, se šteje, da taka oseba ni izkazala interesa za dodelitev javnega naročila.

Zahtevek za revizijo mora biti obrazložen in mora vsebovati vse podatke in dokazila, kot jih določa 15. člen ZPVPJN.

Vlagatelj mora v zahtevku za revizijo navesti:

* očitane kršitve ter
* dejstva in dokaze, s katerimi se kršitve dokazujejo.

Vlagatelj mora zahtevku za revizijo priložiti potrdilo o plačilu takse v višini 2.000,00 eurov. Taksa se nakaže na transakcijski račun številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija – izvrševanje proračuna RS, sklic 11 16110-71111290-XXXXXXLL. Zadnjih osem številk predstavlja številko objave na Portalu javnih naročil, pri čemer oznaka X pomeni številko objave obvestila, oznaka L pa označbo leta. V kolikor je številka objave obvestila krajša od šestih znakov, se na manjkajoča mesta spredaj vpiše 0.

**Zahtevek za revizijo se vloži prek portala eRevizija.**

# TEHNIČNE SPECIFIKACIJE

**Sklop 1: Rokavice nitril**

* zaščitne nitrilne rokavice, brez pudra
* nesterilne, za enkratno uporabo
* velikost S, M in L
* dolžina vsaj 240 mm
* pakirane v škatlo 100 ali 200 kosov
* rokavice morajo nuditi zaščito kategorije III
* standard SIST EN 455-1:2001; SIST EN 455-2:2015; SIST EN 455-3:2015; SIST EN 455-4:2009
* AQL 1,5 ali nižji
* oznaka CE

Zahteve za embalažo:

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 2: Rokavice nitril podaljšane**

* zaščitne nitrilne rokavice, brez pudra
* nesterilne, za enkratno uporabo
* velikost S, M in L
* pakirane v škatlo 100 ali 200 kosov
* rokavice morajo nuditi zaščito kategorije III
* standard SIST EN 455-1:2001; SIST EN 455-2:2015; SIST EN 455-3:2015; SIST EN 455-4:2009
* AQL 1,5 ali nižji
* oznaka CE

Zahteve za embalažo:

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 3: Maske tip IIR**

* medicinska maska z mehko elastično zanko za okrog ušes in nastavljivo nosno žičko
* učinkovitost bakterijske filtracije najmanj 98%
* izdelana mora biti iz netkane troslojne tkanine
* maska za enkratno uporabo, nesterilna, za obraz
* barva: modra
* skladne s standardom SIST EN 14683:2019+AC:2019 Type IIR
* oznaka CE
* pakiranje: 50 kosov na škatlo

Zahteve za embalažo:

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 4: Maske FFP2 brez ventila**

* učinkovitost bakterijske filtracije najmanj 95%
* maska za enkratno uporabo, prilagodljiva na obraz, s prilagojenim tesnjenjem nosnega predela s kovinsko kovico za nos
* barva: bela
* skladne s standardom SIST EN 149:2001+A1:2009
* oznaka CE mora biti natisnjena na sami maski

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 5: Maske FFP2 z izdišnim ventilom**

* maska za enkratno uporabo, prilagodljiva na obraz
* skladne s standardom SIST EN 149:2001+A1:2009
* oznaka CE mora biti natisnjena na sami maski

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 6: Maske FFP3 brez ventila**

* učinkovitost bakterijske filtracije najmanj 99%
* maska za enkratno uporabo, prilagodljiva na obraz, s prilagojenim tesnjenjem nosnega predela s kovinsko kovico za nos
* barva: bela
* skladne s standardom SIST EN 149:2001+A1:2009
* oznaka CE mora biti natisnjena na sami maski

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 7: Zaščitni plašč za obiskovalce**

* vodoodbojen, nesterilen, za enkratno uporabo
* zadnji del se prekriva tako, da je hrbtni del v celoti zaščiten
* dolžina vsaj 120 cm
* velikost M, L in XL
* oznaka CE, medicinski pripomoček razreda I ali osebna varovalna oprema kat. I,

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 8: Zaščitni plašč**

* vodoodbojen, nesterilen, za enkratno uporabo
* na rokavih manšete
* zadnji del se prekriva tako, da je hrbtni del v celoti zaščiten
* dolžina vsaj 120 cm
* velikost M, L in XL
* izdelan skladno z zahtevo SIST EN ISO 13688:2013, SIST EN 14126:2003/AC:2005
* oznaka CE

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 9: Zaščitni kombinezon**

* nesterilen, za enkratno uporabo
* vodoodbojni, neprepusten za tekočine in razpršila
* PP in PE material, ki diha in preprečuje pregrevanje in potenje, material vsaj 65g/m2
* dobavljiv v velikosti L, XL in XXL
* z elastiko v pasu, zapestju in gležnjih
* z kapuco, dolgimi rokavi in hlačnicami
* zapenjanje ali zadrga spredaj
* izdelan skladno z zahtevo SIST EN 14605:2005+A1:2009
* oznaka CE, kategorija III

Zahteve za vzorec ter dobavljene artikle po pogodbi

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 10: Zaščitni predpasnik**

* nesterilen, za enkratno uporabo
* velikost vsaj 115 cm
* z zanko okrog vratu
* oznaka CE, medicinski pripomoček razreda I ali osebna varovalna oprema kategorije I

Zahteve za vzorec

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 11: naglavno zaščitno pokrivalo**

* nesterilen artikel, za enkratno uporabo
* iz netkanega materiala 100% polopropilenskih vlaken, vodoodbojen material
* velikost fi 55 cm z mehko gumico
* gramatura materiala vsaj 14 g/m2
* oznaka CE, medicinski pripomoček razreda I ali osebna varovalna oprema kategorije I

Zahteve za vzorec

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 12: prevleka za obuvala**

* nesterilen artikel, za enkratno uporabo
* z elastiko
* material: polietilen ali polipropilen, vodoodbojen material
* oznaka CE, medicinski pripomoček razreda I ali osebna varovalna oprema kategorije I

Zahteve za vzorec

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

**Sklop 13: prevleka za obuvala do kolen**

* nesterilen artikel, za enkratno uporabo
* z elastiko
* material: polietilen ali polipropilen, vodoodbojen material
* oznaka CE, medicinski pripomoček razreda I ali osebna varovalna oprema kategorije I

Obvezna tehnična dokumentacija:

* Izjava EU o skladnosti v slovenskem jeziku

Zahteve za vzorec

* na embalaži morajo biti vsaj naslednji podatki: naziv izdelka, proizvajalec, standard, rok uporabnosti, CE oznaka

Dokazilo: prospekt ali slika iz katere bo razvidno izpolnjevanje zahtev

**Dokazila, ki jih mora ponudnik priložiti ponudbi:**

* izjava EU o skladnosti v slovenskem jeziku ali izjava ponudnika, da ponujeno blago ustreza zahtevam naročnika
* prospekt ali slika iz katere bo razvidno izpolnjevanje zahtev

Naročnik si pridržuje pravico v fazi pregleda in ocenjevanja ponudb od ponudnikov zahtevati predložitev vzorcev ponujenega materiala z namenom preveritve ustreznosti ponujenih artiklov. Ponudniki bodo dolžni dostaviti vsaj tri (3) kosa. Ponudnik mora biti sposoben dostaviti vzorce v roku treh (3) delovnih dni. V primeru, da ponudnik vzorcev ne bo dostavil ali pa bo iz dostavljenih vzorcev naročnik ugotovil, da ne ustrezajo zahtevam naročnika, ga bo ponudnika izključil iz nadaljnjega ocenjevanja.

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)